

**ประกาศองค์การบริหารส่วนตำบลนาโต๊ะหมิง**

**เรื่อง บัญชีรายการที่ดินและสิ่งปลูกสร้าง ประจำปี 2565**

**---------------------------------------------**

 อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 30 และตามระเบียบกระทรวงมหาดไทยว่าด้วยการดำเนินการตาม พระราชบัญญัติภาษีที่ดินและสิ่งปลูกสร้าง พ.ศ. 2562 ข้อ 23 ให้องค์กรปกครองส่วนท้องถิ่นนำข้อมูลที่ดินและสิ่งปลูกสร้างภายในเขตองค์กรปกครองส่วนท้องถิ่นที่สำรวจแล้ว มาจัดทำบัญชีรายการที่ดินและสิ่งปลูกสร้าง และเพื่อประกาศไว้ ณ สำนักงาน หรือที่ทำการขององค์กรปกครองส่วนท้องถิ่น หรือสถานที่อื่นตามที่เห็นสมควร ไม่น้อยกว่าสามสิบวัน พร้อมทั้งจัดส่งข้อมูลที่เกี่ยวข้องให้ผู้เสียภาษีแต่ละรายทราบ นั้น

 องค์การบริหารส่วนตำบลนาโต๊ะหมิง ได้ดำเนินการสำรวจข้อมูลที่ดินและสิ่งปลูกสร้าง ที่อยู่ในเขตองค์กรปกครองส่วนท้องถิ่นแล้ว อาศัยอำนาจตามมาตรา 30 และ 34 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับข้อ 23 - 24 ของระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 องค์การบริหารส่วนตำบลนาโต๊ะหมิง จึงขอประกาศบัญชีรายการที่ดินและสิ่งปลูกสร้าง (ภ.ด.ส.3) ประจำปี พ.ศ.2565 ไว้ ณ องค์การบริหารส่วนตำบลนาโต๊ะหมิง เป็นเวลา 30 วัน พร้อมทั้งได้จัดส่งบัญชีรายการดังกล่าวให้กับผู้เสียภาษีแต่ละรายทราบถึงรายการทรัพย์สินของท่านทางไปรษณีย์ ลงทะเบียนหรือเจ้าหน้าที่จัดส่งถึงท่าน ทั้งนี้ หากผู้เสียภาษีรายใดตรวจสอบรายการแล้ว เห็นว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ท่านสามารถเขียนคำร้องเพื่อขอแก้ไขให้ถูกต้องได้ตามมาตรา 32 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ.2562 ณ งานจัดเก็บรายได้ กองคลัง องค์การบริหารส่วนตำบลนาโต๊ะหมิง หรือตรวจสอบเพิ่มเติมได้ที่หมายเลขโทรศัพท์ 075 – 278078 ในวันและเวลาราชการ

 จึงประกาศมาเพื่อทราบโดยทั่วกัน

 ประกาศ ณ วันที่ 16 เดือน พฤศจิกายน พ.ศ. ๒๕๖4



 (นางสาวอรพินท์ บุษบา)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลนาโต๊ะหมิง